
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3

U   I M E   R E P U B L I K E    H R V A T S K E
R J E Š E N J E

		Trgovački sud u Rijeci, po sucu Veri Jelenović, u postupku radi sklapanja predstečajne nagodbe, odlučujući o prijedlogu predlagatelja dužnika STOJANOVIĆ društvo s ograničenom odgovornošću za proizvodnju i usluge Rijeka (Grad Rijeka), Ružićeva bb, OIB: 19538455875, dana 14. veljače 2017. godine 

r i j e š i o    j e
      
I. Odobrava se sklapanje predstečajne nagodbe nad dužnikom STOJANOVIĆ društvo s ograničenom odgovornošću za proizvodnju i usluge Rijeka (Grad Rijeka), Ružićeva bb, OIB: 19538455875  (dalje: dužnik). 
 
Utvrđuje se da je sadržaj predstečajne nagodbe nad dužnikom u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja.

II. Dužnik se u ovom postupku obvezuje ispuniti svim vjerovnicima usklađene tražbine u visini, na način i rokovima namirivanja kako slijedi:
	R.
BR.
	OIB VJEROVNIKA
	NAZIV VJEROVNIKA
	VISINA UTVRĐENIH TRAŽBINA U KUNAMA
	NAČIN I ROKOVI NAMIRENJA

	1.
	54382731928
	Grad Rijeka, Rijeka, Korzo 16
	12.267,65
	Planom se predviđa otpis svih kamata (5.587,39 kn). Iznos od 6.680,26 kn glavnice otplatiti će se u 24 jednaka mjesečna anuiteta s kamatom od 4,5 % godišnje, počevši 30 dana od dana pravomoćnosti rješenja Trgovačkog suda u Rijeci o odobravanju sklapanja predstečajne nagodbe nad dužnikom.

	2.
	81472869652
	Infos d.o.o. Rijeka, Zvonimirova 50
	18.300,82
	Planom se predviđa otpis svih kamata (3.300,82 kn). Iznos od 15.000,00 kn glavnice otplatiti će se u 24 jednaka mjesečna anuiteta s kamatom od 4,5 % godišnje, počevši 30 dana od dana pravomoćnosti rješenja Trgovačkog suda u Rijeci o odobravanju sklapanja predstečajne nagodbe nad dužnikom.

	3.
	18683136487
	Republika Hrvatska, Ministarstvo financija
	37.418,79
	Planom se predviđa otpis svih kamata (4.329,92 kn). Iznos od 33.088,87 kn glavnice otplatiti će se u 24 jednaka mjesečna anuiteta s kamatom od 4,5 % godišnje, počevši 30 dana od dana pravomoćnosti rješenja Trgovačkog suda u Rijeci o odobravanju sklapanja predstečajne nagodbe nad dužnikom.



III. Predstečajna nagodba je sklopljena kada je potpišu dužnik i vjerovnici čije tražbine čine potrebnu većinu iz čl. 63. ZFPPN-i.

IV. Predstečajna nagodba ima snagu ovršne isprave za sve vjerovnike čije su tražbine utvrđene.

V. Neispunjenjem obveza dužnika prema vjerovnicima ove Nagodbe, vjerovnik stječe pravo da na temelju ove Nagodbe ispunjenje obveze traži izravno putem Financijske agencije.

VI. Ovo rješenje dostavlja se Financijskoj agenciji koja će isto po primitku bez odgode objaviti na svojim web-stranicama.

VII. Ovo rješenje dostavlja se sudskom  registru, radi upisa činjenice sklapanja predstečajne nagodbe nad dužnikom (čl. 84 st. 2. ZFPPN-i).
   

Obrazloženje

		Dužnik je na temelju članka 66. st. 1. Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, dalje: ZFPPN-i) podnio sudu prijedlog za sklapanje predstečajne nagodbe.
		U postupku predstečajne nagodbe provedenim pred nagodbenim vijećem Financijske agencije, na ročištu za glasovanje, potrebna većina propisana čl. 63. ZFPPN-i je prihvatila plan financijskog restrukturiranja.
		Nakon što je sud utvrdio da su kumulativno ispunjene zakonske pretpostavke za sklapanje predstečajne nagodbe propisane čl. 66. st. 1. do 4. ZFPPN-i, odredio je ročište radi sklapanja predstečajne nagodbe na temelju članka 66. stavak 5. ZFPPN-i.
		Oglas o ročištu radi sklapanja predstečajne nagodbe objavljen je na mrežnoj stranici e-Oglasna ploča sudova dana 14. prosinca 2016. godine, te na web-stranicama Financijske agencije dana 16. prosinca 2016. godine u skladu sa čl. 66. stavak 6. ZFPPN-i, čime se smatra da su na ročište radi sklapanja predstečajne nagodbe uredno pozvani dužnik i svi vjerovnici predstečajne nagodbe.
		Na održanom ročištu dana 14. veljače 2017. godine svoj pristanak na plan financijskog restrukturiranja dali su dužnik i vjerovnici  koji sudjeluju u glasovanju sa utvrđenom tražbinom u visini od 55.719,61 kn i čije tražbine čine potrebnu većinu iz čl. 63. stavak 2. ZFPPN-i.
		Budući da su za predloženi plan financijskog restrukturiranja svoj pristanak dali dužnik i vjerovnici koji su prihvatili plan financijskog restrukturiranja, a čije tražbine čine potrebnu većinu iz čl. 63. ZFPPN-i, kao i činjenicu da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja dužnika, na temelju članka 66. stavak 9. ZFPPN-i odlučeno je kao u točki I. izreke ovog rješenja.
Rijeka, 14. veljače 2017. godine

                                                                                                       Sudac
                                                                                                 Vera Jelenović 


UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske.
Žalba se podnosi putem ovog suda, u tri primjerka, u roku od 8 dana od dana primitka ovog rješenja.































DNA
· dužnik
· FINA uz zapisnik od 14.2.2017.
· Sudski registar po pravomoćnosti
· e-Oglasna ploča


Rijeka, 14. veljače 2017. godine
                                                                                                       Sudac
                                                                                                 Vera Jelenović 

